AIŠKINAMASIS RAŠTAS

Dėl savivaldybės turto perdavimo Molėtų progimnazijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas – perduoti Molėtų progimnazijai (kodas 191227788) Savivaldybei nuosavybės teise priklausantį ir šiuo metu Molėtų r. kūno kultūros ir sporto centro (toliau – Sporto centras) patikėjimo teise valdomą ir veiklai nenaudojamą ilgalaikį materialųjį turtą - mokyklinį autobusą IVECO DAILY; valstybinis Nr. HZV137 (toliau – mokyklinis autobusas); inventorinis Nr. 000066; finansinis šaltinis – valstybės biudžeto lėšos; turto įsigijimo savikaina 35803,89 Eur; likutinė vertė 2022 m. sausio 1 d. 357,34 Eur - patikėjimo teise valdyti, naudoti ir disponuoti juo įstatuose numatytai veiklai.

2. Siūlomos teisinio reguliavimo nuostatos:

Priėmus sprendimą mokyklinis autobusas turto perdavimo aktu bus perduotas Molėtų progimnazijai ir apskaitytas įstaigos turto apskaitoje.

3. Laukiami rezultatai:

VĮ Regitra mokyklinio autobuso valdytoju bus įregistruota Molėtų progimnazija.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Šiuo metu Sporto centras mokyklinį autobusą pagal panaudos sutartį yra perdavęs Molėtų progimnazijai. Mokyklinis autobusas naudojamas mokinių atvežimui į mokyklą ir parvežimui į namus. Atsižvelgus į tai, kad Sporto centras pripažino mokyklinį autobusą nereikalingu įstaigos funkcijoms vykdyti, tikslinga jį perduoti Molėtų progimnazijai valdyti, naudoti ir disponuoti juo patikėjimo teise.